cy cy en cy cy cy cy tr cy nb cy cy cy es cy fr cy cy cy cy cy cy cy cy cy ast cy cy cy cy cy cy cy cy es de jbo de cy pl cy nds de cy cy de cy fr fr cy cy tr cy cy cy cy cy cy cy cy cy cy cy en cy de so cy af nb cy cy ast cy cy cy cy cy cy de en cy ro cy cy tr en cy cy cy
Anabledd Dysgu Cymru yn croesawu ein Prif Swyddog Gweithredol newydd, Martyn Jones - Anabledd Dysgu Cymru
Mae Vaughan Gething, Ysgrifennydd y Cabinet dros Iechyd a Gwasanaethau Cymdeithasol, a Mark Isherwood, Cadeirydd y Grŵp Trawsbleidiol ar Anabledd, wedi llongyfarch Martyn Jones ar ei swydd newydd fel Prif Swyddog Gweithredol Anabledd Dysgu Cymru.
Mae Anabledd Dysgu Cymru yn hynod falch o groesawu Martyn Jones, a ddechreuodd yn ei swydd newydd fel ein Prif Swyddog Gweithredol yr wythnos hon.
Mae gan Martyn, sy'n gefnogwr brwd o hawliau dynol, brofiad helaeth o fewn y maes cydraddoldeb yng Nghymru.
Mae Martyn yn aelod o Bwyllgor Comisiwn Cydraddoldeb a Hawliau Dynol Cymru, ac yn ymuno ag Anabledd Dysgu Cymru yn dilyn cyfnod gyda'r elusen cydraddoldeb tai, Tai Pawb, lle'r oedd yn Bennaeth Polisi a Chyfathrebu. Cyn hynny bu'n Brif Swyddog Gweithredol yn Diverse Cymru, lle ymysg pethau eraill, cadeiriodd Grŵp Ymarferwyr Trechu Tlodi Llywodraeth Cymru.
Dywedodd Mark Isherwood AC, Cadeirydd y Grŵp Trawsbleidiol ar Anabledd:
"Llongyfarchiadau mawr i Martyn Jones ar ei benodiad newydd fel Prif Swyddog Gweithredol Anabledd Dysgu Cymru. Dymunaf bob llwyddiant iddo ac rwyf eisoes wedi dod ar draws Martyn mewn sawl digwyddiad y mynychodd er mwyn dod yn gyfarwydd â'i swydd newydd, cyn iddo ddechrau'n swyddogol ar 30 Ebrill.
"Darperir Ysgrifennydd y Grŵp Trawsbleidiol ar Anabledd y Cynlluniad, Zoe Richards, gan Anabledd Dysgu Cymru, ac fel ei Gadeirydd, edrychaf ymlaen at weithio gyda Martyn yn y dyfodol."
Dywedodd Vaughan Gething AC, Ysgrifennydd y Cabinet dros Iechyd a Gwasanaethau Cymdeithasol:
"Rwy'n adnabod Martyn Jones ers nifer o flynyddoedd. Dyma benodiad cadarnhaol a dymunaf y gorau iddo."
Llais cryf a chlir
Croesawodd Phil Madden, Cadeirydd Anabledd Dysgu Cymru, Martyn wrth iddo ymuno â'r tîm:
"Ar ran ymddiriedolwyr Anabledd Dysgu Cymru, rwy'n falch iawn o groesawu Martyn wrth iddo ddechrau ar ei swydd fel ein Prif Swyddog Gweithredol newydd. Mae gan Martyn sgiliau a phrofiad sylweddol a fydd yn amhrisiadwy i Anabledd Dysgu Cymru wrth ddiwallu disgwyliadau ein haelodau a'r heriau sydd o'n blaenau.
"Edrychwn ymlaen at bennod newydd yn y gwaith mae Anabledd Dysgu Cymru yn ei wneud a'i rôl barhaus fel llais cryf a chlir i bobl sydd ag anabledd dysgu, eu teuluoedd a'r rhai sy'n gweithio yn y sector."
Wrth ymateb i'w ddiwrnod cyntaf yn ei swydd newydd, dywedodd Martyn:
"Mae'r croeso cynnes rwyf wedi ei gael gan fy nghydweithwyr newydd yn Anabledd Dysgu Cymru wedi bod yn aruthrol. Rwy'n awyddus nawr i gyfarfod â'n holl bartneriaid a'n rhanddeiliaid cyn gynted ag sy'n bosibl ac i ddechrau gwneud newid ystyrlon i fywydau'r holl bobl sy'n byw ag anabledd dysgu yng Nghymru."
Bu Martyn yn Arweinydd Cydraddoldeb a Hawliau Dynol i Gomisiynydd Pobl Hŷn Cymru, ac mae wedi gweithio ar draws y trydydd sector a'r sectorau cyhoeddus ar y materion hyn. Mae ei brofiad helaeth ym maes cyfiawnder troseddol yn cynnwys rheoli partneriaeth diogelwch cymunedol a gwaith amrywiaeth o fewn y Gwasanaeth Prawf. Mae hefyd wedi cadeirio Grwpiau Cynghori Annibynnol Strategol a Hiliol (IAGs) a grŵp Cysylltiadau Hiliol a Chymunedol Rhondda Cynon Taf i Heddlu De Cymru.
Ar hyn o bryd mae'n Gadeirydd Grŵp Cydlyniant Cymuned Cwm Taf ac mae Martyn wedi bod yn Aelod Annibynnol o Banel Heddlu a Throsedd De Cymru ers ei sefydlu. Mae hefyd yn aelod o Fainc Canolbarth Cymru lle mae'n Gadeirydd ac yn aelod o'r panel trais domestig.
Mae gan Martyn MSc mewn Cydraddoldeb ac Amrywiaeth, a BSc (Anrh) yn y Gwyddorau Ymddygiadol. Mae'n byw yn Aberdâr gyda'i wraig a'i ddwy ferch.
Rhannwch y dudalen hon
Cenhadaeth, gwerthoedd a nodau
Beth rydyn ni’n wneud
Sut rydyn ni’n cael ein rheoli
Polisi ac ymgynghoriadau o'r gorffennol
Ymatebion Anabledd Dysgu Cymru
Polisi ac ymgynghoriadau cyfredol
Etholiad Cynulliad Cenedlaethol Cymru: Newyddion, Gwybodaeth a Digwyddiadau
Digwyddiadau a chynadleddau yn y gorffennol
Llogi ystafell hyfforddi a chyfarfod
Hyfforddiant Cynllunio yn Canolbywntio ar yr Unigolyn
Ein Hawliau Ein Llais
Opsiynau llety yn Rwy’n Perthyn
Beth sy’n bwysig imi
Ffilm Fy Hawlia Fy Llais
Grŵp Gweithredu ynghylch Troseddau Casineb yn erbyn Pobl Anabl Cymru
Cynllunio o Amgylch yr Unigolyn
Rhwydwaith rhieni ag anabledd dysgu
Adnoddau ar gyfer Rhwydwaith Gweithio ar y Cyd gyda Rhieni
Hawdd ei Ddeall Cymru
Llawlyfr Hawdd a Chlir
Canllawiau ar gyfer gwneud gwybodaeth Hawdd ei Deall yn Gymraeg
Hawlfraint © Anabledd Dysgu Cymru 2013
CDSM (Fe fydd y ddolen hon yn agor mewn ffenest porwr newydd) EASPD (Fe fydd y ddolen hon yn agor mewn ffenest porwr newydd)
Dysgu wefan Anabledd Cymru ei greu gan CDSM Interactive Solutions